cyanic-selkie/wikianc huggingface dataset:
Frederik Beichmann
Utmerkelser
Beichmann var ridder av Dannebrogsordenen (1894), Nordstjerneordenen (1897) og St. Olavs Orden (1899). Han var medlem av Det Kongelige Norske Videnskabers Selskab. I 1932 ble han utnevnt til æresdoktor ved Uppsala universitet.
Marks & Spencer
Marks & Spencer plc (M&S) er et britisk detaljistselskap som spesialiserer seg innen manufaktur, interiørprodukter og luksusmatvarer. M&S ble grunnlagt i Leeds av Michael Marks og Thomas Spencer i 1884.
Selskapet er børsnotert på London Stock Exchange og inngår i aksjeindeksen FTSE 100.
Stortingets justiskomité (2001–2005)
Justiskomitéen er en fagkomité på Stortinget. Den behandler saker relatert til juss, som politiet, rettsvesen og lovgivning.
Komitéen består av 11 stortingsrepresentanter.
Zinaida Gippius
Zinaida Nikolajevna Gippius (russisk: Зинаи́да Никола́евна Ги́ппиус, født 20. november 1869 i Beljov nær Tula i Russland, død 9. september 1945 i Paris) var en russisk forfatterinne. Av hennes verk er memoarene og poesien mest påaktet, men hun skrev også romaner og noveller. Hun regnes som en av grunnleggerne av russisk symbolisme innen litteraturen.
Bakgrunn
Gippius ble født i Beljov nær Tula, der hun hadde aner i adelen. Hun var den eldste av fire døtre. Faren, Nikolaj Romanovitsj Gippius, var tysk-russisk, hvis slektsopphav Adolphus von Gingst, senere von Hippius, kom til Moskva på 1500-tallet. Nikolaj var en fremstående advokat og embedsmann i det russiske senat. Hennes mor, Anastasia Vasiljevna (født Stepanova), var datter av Jekaterinburgs politisjef.
Virke
Hun debuterte som poet i 1888 og giftet seg året etter med forfatteren Dmitrij Merezkovskij. De grunnla den religionsfilosofiske forening i St. Petersburg og utgav tidsskriftet Novij Put.
1905-revolusjonen radikaliserte Gippius og Merezkovskij, som i etterkant av opprøret emigrerte til Paris. Etter oktoberrevolusjonen i 1917 returnerte de til St. Petersburg.
Paret kom imidlertid i opposisjon til bolsjevikene. Med Koltsjaks og Denikins nederlag i henholdsvis Sibir og Ukraina under den russiske borgerkrig forstod de at den politiske utvikling ikke ville gå den vei de ønsket. Derfor flyktet de den 24. desember 1919. Angivelig skulle de sammen med vennen Dmitrij Filosofov og deres sekretær Vladimir Slobin lese litteratur for Den røde armés soldater i Gomel, men de krysset over til polskokkupert område og slo seg ned i  Minsk og så i Warszawa. Her leste de for russiske emigranter og skrev politiske pamfletter.
I dikt og prosa svingte Gippius frem og tilbake mellom det jordiske og det åndelig-religiøse. De tidlige romanene, fortellingene og diktene hennes er nå utdaterte blir lite lest.
Derimot blir memoarane hennes lest, utgitt under tittelen En gnist av ord. Boka inneholder portretter av forfattere som Aleksandr Blok, Andrej Belyj og Vasilij Rozanov. Hun skildrer ekteskapet sitt med Merezjkovskij som et erotisk lite vellykket ekteskap. Gippius spiller på mange måter en mannlig rolle; hun kjente seg som en mann fanget i en kvinnekropp. Hun hadde nær kontakt med den russiske religiøse sekten «khlystij», en sekt som praktiserte rituell selvpisking med påfølgende seksuelle orgier. Seksualitet og bisarre figurer er ett av mange karakteristika ved memoarene hennes. Mot slutten av 1930-årene kom ekteparet mer og mer på kant med resten av det russiske eksilmiljøet, og havnet i en posisjon som satte aktivisten Gippius på sidelinjen.
Gippius var kjent som en militant, politisk, intellektuell, lidenskapelig og lunefull kvinne, mens andre fremhevet henne som et «kaldt intellekt» og en «slange». Hun brukte ofte psevdonymet Anton Krajnij.
Død
Hun døde i Paris høsten 1945, knappe fire år etter ektemaken Merezkovskij. Hennes siste nedskrevne ord er: «Billig er min pris ... og vis er Gud».
Hun ble begravet i den russiske kirkegård i Sainte-Geneviève-des-Bois ved sin manns side, under samme gravsteine. En liten gruppe stod samlet runst hennes kiste, blant andre Ivan Bunin - en mann som hatet begravelser og gjorde sitt beste for å unngå kirkegårder gjorde et unntak for Zinaida Gippius og ble stående ved hennes grav ganske lenge.
Ingeborg Markussen
Ingeborg Markussen (født 4. juni 1906, død 6. februar 2001 ) var Norges første kvinnelige rørleggermester.
Hun var gift med rørleggermester P.Markussen, sammen drev de Rørleggerforr. Sanitær i Drammen. Firmaet var et tradisjonsrikt rørleggerfirma startet 19. januar 1919. Da P.Markussen døde i 1958 fortsatte Ingeborg driften av firmaet med ca. 30 ansatte rørleggere. Hun drev på en innleid rørleggermesters papirer i flere år, men fikk etterhvert beskjed om at hun selv måtte søke autorisasjon for å fortsette driften. Autorisasjon forutsatte et svennebrev som rørlegger, noe Ingeborg som da var godt ut i 50-årene ikke hadde. Da hun søkte autorisasjon i 1967, 61 år gammel, hadde hun i utover middelskole og handelsskole også handelsbrev, svennebrev som rørlegger og håndverksbrev. Til sammenligning fikk vi den første kvinnelige tømrer med svennebrev i 1978. Markussen kan helt klart kalles en gründer og foregangskvinne.
Markussen opplevde mye motstand og sa selv hun måtte «kjempe med mannfolka». Hun fikk ikke gå på rørleggerlinjen i Drammen, men på Tønsberg Yrkesskole var hun velkommen og der gikk hun hver dag i ett år sammen med 16-17 år gamle gutter. Etter dette året gikk hun på «lærlingeskolen» to dager i uken for blant annet å lære seg tegning og mer fagteori. Da hun endelig nådde sitt mål om å få drive rørleggerbedriften sin ble hun kjendis over natta. Alle aviser i hele Norge skrev om «Rørleggermesterinnen». På 1970-tallet var hun på TV i et Erik Bye-program som het Callevaduville. Markussen drev rørleggerfirmaet Sanitær til hun var nesten 80 år.
Under VVS-dagene høsten 2016 ble Markussen hedret for sin pionervirksomhet som kvinne i rørbransjen ved at et nettverk for kvinner i rørbransjen ble opprettet.
Emil Svensk
Emil Svensk (født 12. juli 1993) er en svensk orienteringsløper som konkurrerer for den svenske orienteringsklubben Stora Tuna OK og det svenske landslaget.
Karriere
Emil Svensk var en svært lovende orienteringsløper som junior. Hans ble juniorverdensmester i 2013 da han tok gull på mellomdistanse under Junior-VM i tsjekkiske Hradec Králové. I samme mesterskap tok han sølvmedalje på stafetten sammen med Anton Johansson og Jens Wängdahl. Som senior har Svensk markert seg først og fremst på sprint. Han ble svensk mester i sprint i 2015. Under VM på hjemmebane i Strömstad-Tanum oppnådde han 10.-plass på sprint. Fra og med 2017-sesongen er Emil Svensk en del av det svenske landslaget.
Under VM i orientering 2018 løp Emil Svensk på det svenske laget som ble verdensmestere i sprintstafett. Svensk løp andre etappe på vinnerlaget som ellers bestod av Tove Alexandersson, Jonas Leandersson og Karolin Ohlsson.
Norge under VM i friidrett 1991
Norge deltok i VM i friidrett 1991 (utendørs) fra 23. august til 1. september 1991 i Tokyo i Japan.
Dugla
Dugla (også kalt Visterbekken) er ei elv i Indre Østfold kommune i Viken fylke. Den er et tilløp til Hæra, som igjen er en sideelv til Glomma.
Dugla har utspring ved Grinilangvannet i Trømborgfjella og renner nordover gjennom Hærland, der den tar opp to sideelver fra øst. Dugla er lagt i kulvert under E18 og Fv 128 før den renner ut i Hæra. På den nederste strekningen, nedenfor gården Vister, kalles elva også Visterbekken. Dugla er 8,9 kilometer lang (10,1 kilometer medregnet Langvannets tilløpsbekk). Men den østre grenen av vassdraget, som Dugla løper sammen med ved Hærland kirke, er betydelig lengre enn selve Dugla, og regnes av NVE som hovedvannstrengen i vassdraget. Fra utspringet ved Tvillingtjern sør for Hekollen til samløpet med Dugla er den østre grenen 11,1 kilometer lang, og vassdragets totale lengde ned til munningen i Hæra 14,8 kilometer.
Hans Geiger
Johannes («Hans») Wilhelm Geiger (født 30. september 1882 i Neustadt an der Weinstraße, død 24. september 1945 i Potsdam) var en tysk fysiker. Han er best kjent på grunn av geigertelleren som han og kollegaen Walther Müller utviklet.
Etter å ha studert under Ernest Rutherford, vendte Geiger tilbake til Tyskland, der han snart fikk ledende akademiske stillinger. Han var en av de mest aktive blant de ledende tyske fysikere som støttet Adolf Hitlers vei til makten. Geiger vendte seg mot sine jødiske kolleger, også de som i sin tid hadde hjulpet ham, og så ut til å ha glede av det når han kunne avvise deres bønn om hjelp til å få stillinger i utlandet.
Bad Company
Bad Company var et britisk rockeband grunnlagt i 1973, bestående av medlemmer fra Free (Paul Rodgers, Simon Kirke), Mott The Hoople (Mick Ralphs) og King Crimson (Boz Burrell). Manageren var Peter Grant, som også hadde bidratt til Led Zeppelin store suksess, og Bad Company ga også ut på Swan Song Records, som ble grunnlagt av Grant og Led Zeppelin i fellesskap.
Bad Company var en av rockens første «supergrupper» - en betegnelse på et band sammensatt av medlemmer fra andre, suksessfulle grupper. Rodgers deltok senere i en annen supergruppe, The Firm.
So Far So Good Tour
So Far So Good Tour er en turne av Bryan Adams.
Bad Company
Eksterne lenker
Bad Company
Rick Hoffman
Rick Hoffman (født 12. juni 1970 i New York, USA) er en amerikansk skuespiller som er best kjent for sine roller i Jake in Progress, Suits, Hostel, The Condemned og Blood Work.
Filmografi
• 2014 – Locker 13
• 2013 – Suits Webisodes
• 2011 – Suits
• 2011 – Law & Order: LA
• 2010 – Human Target
• 2010 – Dark Blue
Cimitero acattolico di Roma
Cimitero acattolico di Roma, tidligere alment kjent som Den protestantiske kirkegård (Protestant Cemetery, Cimitero protestante) er en kirkegård i Roma kjent som siste hvilested for mange kjente ikke-katolikker som har gjestet eller bodd i byen.
Rick Hoffman
Filmografi
• 2010 – The Mentalist
Cimitero acattolico di Roma
En gammel overenskomst med Vatikanet sikret at ikke-katolikker skulle gravlegges ordentlig, i stedet for å bare kastes over muren. Paven fant å kunne avse et område ved Cestiuspyramiden, tett inntil noe ruiner av bymuren. Den ligger i Via Caio Cestio 6, som ligger i bydelen Testaccio, hvis navn  kommer av Monte Testaccio (Monte dei cocci), fjellet med amforaene. I praksis en  ruvende søppeldynge siden oldtida.
Ashleigh Gentle
Ashleigh Gentle (født 25. februar 1991) er en australsk triatlet.
Rick Hoffman
Filmografi
• 2010 – Numb3rs
Cimitero acattolico di Roma
Til sammen ligger her over 2,500 avdøde, den første kan ha vært Oxford-studenten George Langton (1713-1738) hvis levinger er blitt funnet, men det finnes en fortegnelse som sier at det var Sir William Ellis (1635-1732). I 1898 ble det bygd et kapell tegnet av den tyske arkitekt Andreas Holzinger. Samme avtale fastslo at vedlikeholdet påfaller nasjonene Norge, USA, Canada, Russland og Danmark, selv om her også gravlegges italienere, bare de ikke er katolske, altså. Den norske ambassadør Einar Bull (født 1942) ble i 2008 president for vedlikeholdet. Gravlunden er en populær severdighet. Forfatteren Oscar Wilde (1854–1900) uttalte at dette var «det helligste stedet i Roma». Hver 17. mai går en prosesjon nordmenn hit og legger blomster på Peter Andreas Munchs grav, og det var her Sigrid Undset sin Jenny ble gravlagt: «Jenny Winge var blitt begravet lengst borte på kirkegården, nær kapellet. Det var i ytterkanten av en lysegrønn og tusenfrydspettet gressbakke».
Ashleigh Gentle
Hun representerte Australia under Sommer-OL 2016 i Rio de Janeiro, der hun ble nummer 26.
Rick Hoffman
Filmografi
• 2009 – Lie to Me
Ashleigh Gentle
Under Sommer-OL 2020 i Tokyo ble hun ble tatt igjen med en runde i sykkeldelen og ble dermed tatt ut av løpet. Hun ble også nummer 9 i i den nye øvelsen blandet stafett.
Rick Hoffman
Filmografi
• 2009 – Knight Rider
• 2008 – Leverage
• 2008 – NCIS
• 2008 – Spesialavsnittet
• 2008 – Las Vegas
• 2007 – Samantha Who?
• 2007 – CSI: Crime Scene Investigation
• 2007 – Postal
• 2007 – Hostel: Part II
• 2007 – The Condemned
• 2007 – Shark
• 2007 – Smiley Face
• 2006 – American Dad
• 2006 – Commander in Chief
• 2005 – Jake in Progress
• 2005 – CSI: NY
• 2004 – Our Time Is Up
• 2004 – Livsfarlig anrop
• 2004 – Monk
• 2004 – The Day After Tomorrow
• 2004 – The Practice
• 2004 – Sporløst forsvunnet
• 2004 – Paradise
• 2003 – CSI: Miami
• 2003 – I Love Your Work
• 2003 – Farm Sluts
• 2003 – Miss Match
• 2002 – The Bernie Mac Show
• 2002 – Crossing Jordan
• 2002 – Blood Work
• 2001 – Philly
• 2002 – Andy Richter Controls the Universe
• 2001 – The Agent Who Stole Christmas
• 2001 – Looking for Bobby D
• 2000 – The $treet
• 2000 – A Better Way to Die
• 2000 – What Planet Are You From?
Stortingets kirke-, utdannings- og forskningskomité (2001–2005)
Kirke-, utdannings- og forskningskomiteen er en fagkomité på Stortinget. Den behandler saker relatert til kirke, utdanning og forskning.
Rick Hoffman
Filmografi
• 1999 – Providence
Stortingets kirke-, utdannings- og forskningskomité (2001–2005)
Komiteen besto for perioden 2001–2005 av 16 stortingsrepresentanter.
Rick Hoffman
Filmografi
• 1999 – V.I.P.
• 1998 – Dødelig våpen 4
• 1998 – Border to Border
• 1998 – Johnny Skidmarks
• 1997 – The Fanatics
• 1997 – The Pretender
• 1997 – Alright Already
• 1997 – Conspiracy Theory
• 1996 – Masked Rider
• 1990 – Just Perfect
Dicheros esmeraldus
Dicheros esmeraldus er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor (ca. 18 millimeter), avlang, blankt svart gullbasse uten metallisk glans. Dekkvingen har et bredt, blågrønt tverrbånd.
Utbredelse
Arten finnes i Indonesia (Sulawesi).
Kjøpmannen i Venedig
Kjøpmannen i Venedig (engelsk The Merchant of Venice) er et skuespill av William Shakespeare, skrevet mellom 1596 og 1597. Det foregår i Venezia (Venedig) og er mest kjent for portrettet av jøden Shylock.
Er skuespillet en komedie?
Det er blitt spekulert i om Kjøpmannen i Venedig er en komedie. Det er delte meninger om dette. Formmessig er skuespillet skrevet som komedie og minner om Shakespeares andre komiske skuespill Stor ståhei for ingenting (1598/1599) og Som dere vil ha det (1599/1600). Enkelte scener er preget av komedie, som for eksempel episoden der Portia kler seg ut som en ung mann.
Samtidig er lidelse et gjennomgående tema i stykket. Jøden Shylock må gi avkall på datteren sin, bli tvangskristnet og slutte med lånevirksomhet. Derfor vil noen kalle det en tragisk komedie, snarere enn en romantisk komedie.
Er skuespillet et antisemittisk stykke?
Det er også blitt diskutert om stykket er antisemittisk. Diskusjonen har utspring i blant annet hvordan lidelsen til jøden Shylock fremstilles, og i det faktum at Shakespeare skildret tidens antisemittisme. Året før skuespillet ble skrevet i 1595, foregikk en berømt rettssak mot dronning Elisabeth Is jødiske lege Roderigo Lopez. Resultatet av rettssaken ble at Lopez ble dømt skyldig og senere hengt for sitt forsøk på å ta livet av dronningen. Dette medførte at flere, i likhet med Shakespeare, ble inspirert til å skrive om emnet.
Handling
Antonio, en venetiansk kjøpmann, vil hjelpe sin venn Bassanio, som har forelsket seg i den vakre og rike adelskvinnen Portia. For å kunne fri til Portia trenger Bassanio et større pengebeløp, og Antonio låner selv dette beløpet av den jødiske pantelåneren Shylock, for å gi til vennen. Shylock er som jøde utsatt for venetianernes diskriminering og rasisme, og jødene må leve i sin egen ghetto hvor de låses inne om natten. Han hevner seg ved å kreve et pund kjøtt fra Antonios egen kropp i pant dersom han ikke kan betale tilbake lånet.
Samtidig har Antonios venn Bassanio reist til Belmont for å beile til Portia, og han vinner hennes hånd. Tilbake i Venezia finner han Antonio i stor sorg. Handelsmannens skip har forsvunnet, og Antonio klarer ikke å betale tilbake lånet til Shylock, som nå krever å få et pund kjøtt fra Antonios kropp. Mens Shylock i utgangspunktet kanskje ikke hadde tenkt å kreve sin grufulle rett oppfylt, blir han oppglødd av hat etter at hans datter Jessica rømmer og konverterer til kristendommen når hun gifter seg med den kristne Lorenzo.
Bassanio skaffer til veie beløpet fra sin kone, men Shylock nekter nå å ta imot Portias penger. Hertugen, som ønsker å spare Antonios liv, men er uvillig til å annullere en kontrakt for ikke å skape presedens, henvender seg til en ung advokat, som i virkeligheten er Portia i forkledning. I rettssaken som følger lykkes det henne å finne en løsning. I en berømt tale taler Portia om nådens kvaliteter og ber først Shylock vise nåde. Shylock nekter, og til slutt sier Portia at vel har han lov til å ta et pund kjøtt i henhold til kontrakten, men legger til at han bare kan ta kjøttet. Hvis han tar så mye som en dråpe blod, risikerer han dødsstraff for drap. Shylock ber nå i stedet om å få pengene, men da er det for sent og han får ingenting. Han tvinges også til å betale halvparten av all sin eiendom og konvertere til kristendommen som straff for sin planlagte ugjerning, og må testamentere resten av sin eiendom til Lorenzo og Jessica.
Tolkning
Skuespillet kan tolkes som kjærlighetens kamp mot maktmisbruk; domfellelsen av Shylock, og scenen om de tre kristne, som eksempler. Det menes også at skuespillet hedrer kvinnen: her deltar hun på alle felt; Portia og Nerissa kler seg ut som menn og løser krisen mellom Antonio og Shylock.
I Norge
I Norge ble skuespillet utgitt første gang i 1882 på Selskabet for Folkeoplysningens Fremme i H. Lassens oversettelse under tittelen Kjøbmanden i Venedig. Skuespillet har blitt oversatt og gjendiktet flere ganger. Av de mest kjente er Aschehoug forlags utgave på riksmål, gjendiktet av André Bjerke, samt Oktober forlags utgave på nynorsk, gjendiktet av Edvard Hoem oppført utendørs som teateropera med Teatret Vårt i Reknesparken med musikk av Egil Monn Iversen i regi av Odd Christian Hagen
J.R.R. Tolkien
John Ronald Reuel Tolkien (navnet uttales: /ˈtɒlkiːn/ ) (født 3. januar 1892 i Bloemfontein i Oranjefristaten, død 2. september 1973 i Bournemouth i England) var en britisk forfatter, dikter, filolog og universitetsprofessor. Tolkien er mest kjent som forfatter av de tre romanene Hobbiten, Ringenes herre og Silmarillion.
Laura Lindemann
Laura Lindemann (født 26. juni 1996) er en tysk triatlet.
J.R.R. Tolkien
Tolkien var Rawlinson og Bosworth-professor i angelsaksisk språk på Pembroke College ved University of Oxford fra 1925 til 1945 og professor i engelsk språk og litteratur ved Merton College, også ved Oxford, fra 1945 til 1959. Tolkien var nær venn av C. S. Lewis. De var begge medlemmer av den uformelle diskusjonsgruppen kjent som Inklings. Tolkien ble utnevnt til kommandør (CBE) av Order of the British Empire av dronning Elizabeth den 28. mars 1972.
Laura Lindemann
Hun representerte Tyskland under Sommer-OL 2016 i Rio de Janeiro, der hun ble nummer 28.
Under Sommer-OL 2020 i Tokyo ble hun nummer 8 individuelt og nummer 6 i blandet stafett.
J.R.R. Tolkien
Selv om mange andre forfattere har utgitt bøker om fantasiverdener før Tolkien, ledet den store suksessen til Hobbiten og Ringenes herre til en oppblomstring og populær fornyelse av genren. Dette har ført til at Tolkien populært kalles den moderne fantasilitteraturs far. Mer presist regnes han som opphavet til det som kalles «high fantasy». Avisen The Times rangerte i 2008 Tolkien som nummer seks på en liste over de 50 største britiske forfattere siden 1945. Forbes rangerte ham i 2009 som den femte største døde berømthet målt etter inntekt.
Biografi
De fleste av Tolkiens forfedre var håndverkere. Slekten Tolkien var opprinnelig fra Sachsen i Tyskland, men hadde bodd i England siden 1700-tallet. Navnet Tolkien, opprinnelig skrevet Tollkiehn, er avledet fra det tyske ordet tollkühn, som betyr noe slikt som «dumdristig», eller en som ikke tar hensyn til farer. John Ronald ble født i Bloemfontein i Oranjefristaten (i dag en del av Sør-Afrika). Da han var tre år gammel flyttet han med sin mor og bror til England. Før faren kunne følge etter, døde han, og Tolkien vokste opp uten noen far. Mesteparten av barndommen ble tilbragt i og nær Birmingham i England, blant annet i (den gang) landsbyen Sarehole. Han studerte ved King Edward's School, St. Philip's Grammar School og vant et stipend til Exeter College ved University of Oxford, der han begynte sine studier i 1911, nitten år gammel.
Til protester fra resten av familien og svigerfamilien konverterte John Ronalds mor Mabel Tolkien til katolisismen. I 1904, da John Ronald var tolv år gammel, døde hun av diabetes. Tolkien mente morens sykdom og død dels var forårsaket av de problemene hun fikk med familien og omgivelsene som følge av at hun konverterte, og han oppfattet henne nærmest som en martyr for katolisismen, noe som kom til å få stor innvirkning på hans egen religiøse tro. Troen var en viktig faktor i hans liv, og ble en av bærebjelkene i hans forhold til C.S. Lewis (forfatter av blant annet bokserien Narnia). Samtaler med Tolkien var en av de utløsende faktorer som gjorde at Lewis etter en periode med religiøs spekulasjon erklærte seg som kristen.
Addis Abeba
Befolkningsmessig er Addis den største hovedstaden i et land uten kyst. Byens befolkning ble doblet fra midten av 1970-tallet til 1990. I dag har byen 3 627 934 innbyggere (2007), og folketallet øker med om lag 8 % hvert år. Det er ventet at hovedstaden vil vokse til 5,1 millioner innbyggere innen 2015. Byens areal har vokst i takt med befolkningsveksten. På 1920-tallet dekket byen et område på cirka 33 km². I 1984 hadde den vokst til 224 km² og i 1990 til 530 km².
J.R.R. Tolkien
Biografi
Som foreldreløs ble Tolkien oppfostret av fader Francis Morgan ved Birmingham Oratory. Han bodde en periode på et slags pensjonat i Birmingham, der han møtte og ble forelsket i Edith Bratt (som senere ble modell for figuren Lúthien, en alveprinsesse i Silmarillion). Forholdet mellom John Ronald og Edith ble forsøkt hindret av at Tolkiens verge, fader Francis, som forbød dem å møtes, men etter at Tolkien ble myndig, gjenopptok han kontakten, og de to giftet seg i 1916.
Addis Abeba
I bydelen Nifas Silk-Lafto finner man Norges ambassade, som ble etablert i 1991 da landet fikk ny ikke-marxistisk regjering.
J.R.R. Tolkien
Biografi
Under første verdenskrig sluttet Tolkien seg til det britiske forsvaret etter å ha avsluttet sin universitetsutdannelse med eksamen med beste karakter i engelsk språk og litteratur. Han var i Lancashire Fusiliers, den mest dekorerte britiske enheten under krigen. Under krigen opplevde han grusomhetene og døden i skyttergravene blant annet i slaget ved Somme, og mistet de fleste av sine venner fra skoledagene i Birmingham. Historikere har spekulert i om den hendelsen har inspirert stedet Daudemyrene i Ringenes Herre. Selv havnet Tolkien til slutt på militærsykehus, ettersom han led av skyttergravsfeber, noe som kanskje reddet livet hans, idet det fikk ham vekk fra frontlinjen.
Mens han lå på sykehus og prøvde å komme seg etter sykdommen, begynte han å skrive en syklus av mytologisk inspirerte fortellinger under samletittelen The Book of Lost Tales. Fortellingene var dels pastisjer på myter han kjente og likte (for eksempel er fortellingen om Túrin Turambar en bearbeidelse av fortellingen om Kullervo i Kalevala). En fellesnevner eller ramme for syklusen skulle være en tilknytning til England. Mange mener at det å skrive fantastisk litteratur var en måte å flykte fra den harde virkeligheten i det tyvende århundre, med fabrikker, maskinpistoler og bomber.
Etter krigen fikk Tolkien en stilling ved The Oxford English Dictionary, en av de høyest aktede ordbøkene i verden. I 1920 fikk han en lektorstilling i engelsk språk ved Universitetet i Leeds, men han flyttet tilbake til Oxford i 1925, da han fikk et professorat i gammelengelsk (angelsaksisk). I 1945 byttet han til et professorat i engelsk språk ved Merton College i Oxford, en stilling han beholdt til han pensjonerte seg i 1959.
Addis Abeba
Samferdsel
Det meste av offentlig transport som finnes er busser fra Anbessa «City Bus Service Enterprise» eller blå og hvite felles drosjer. Drosjene er som regel minibusser som tar opptil 20 passasjerer. To personer arbeider i hver drosje, en sjåfør og en weyala som tar betalt og roper ut hvor drosja stopper.
J.R.R. Tolkien
Biografi
Gravert på gravstenen på Wolvercote kirkegård i Oxford, der både han og hustruen er gravlagt, står det Beren og Lúthien. En hyllest til en av de største kjærlighetsfortellingene fra Midgard.
Forfatterskapet
Tolkien var hele sitt liv en skrivende mann. Den «private» mytologien som begynte med noen løsrevne dikt og skjøt fart med The Book of Lost Tales, arbeidet han på fra før 1917 til han døde mer enn 55 år seinere. Ingenting av dette ble imidlertid utgitt før en helt annen side av hans fortellernatur forårsaket det.
Tolkien elsket å dikte opp fantastiske fortellinger for sine egne barn. Hver jul skrev han brev fra julenissen som han sendte til barna. Brevene var skrevet i en skjelvende håndskrift og fortalte om de forskjellige gjøremålene julenissen og hans venner, blant annet den klumsete polarisbjørnen, hadde rundt jul. Etter hvert bygget brevene seg opp til en rekke små fortellinger og de ble senere gitt ut i en bok kalt Brev fra julenissen.
En annen fortelling som Tolkien diktet for sine barn, var den om hobbiten «Bilbo Lommelun» (engelsk: «Bilbo Baggins») som ble med en flokk dverger på en farefull ferd, for å vinne tilbake sitt tidligere fjell og sine tidligere skatter fra dragen Smaug. Denne fortellingen ble renskrevet og sirkulerte i Tolkiens vennekrets, og kom slik til forlaget Allen & Unwins kjennskap. Hobbiten ble utgitt i 1937. Boken fikk god mottagelse, og førsteopplaget ble utsolgt på få måneder. Så populær ble den at forleggeren spurte Tolkien om han kunne skrive en oppfølger. Det var det som til slutt skulle bli hans mest kjente verk, den tredelte romanen Ringenes herre (gitt ut mellom 1954–1955). Skrivearbeidet på denne tok nesten ti år, delvis på grunn at han ikke var skjønnlitterær forfatter og akademiske skrifter var hans hovedgeskjeft, og dels fordi Tolkien var en evig perfeksjonist.
Addis Abeba
Samferdsel
Byen betjenes av Bole internasjonale lufthavn, som åpnet sin nye terminal i 2003. Den gamle Lideta lufthavn i bydelen «Old Airport» vest i byen, brukes mest av småfly og militæret.
Addis Abeba har også jernbaneforbindelse med Djibouti. Pr. 2014 går det ingen tog, siden den smalsporede linjen er i ferd med å bli oppgradert, elektrifisert og konvertert til normalspor dimensjonert for 120 km/t. Dette arbeidet er planlagt fullført innen utgangen av 2015. I 2012 startet arbeidet med å bygge 34 kilometer med dobbelsporet bybane i Addis Abeba. Bybanen ble bygget som høybane og er normalsporet og elektrifisert. Denne åpnet 19. september 2015. Byggearbeidene for begge prosjektene utføres av kinesiske selskaper.
J.R.R. Tolkien
Forfatterskapet
Ringenes herre ble uhyre populær blant studenter på 1960-tallet, og den har holdt seg populær helt siden den tid. Tolkiens intensjon med boken var å skrive en ny barnefortelling i samme stil som Hobbiten, men den utviklet seg raskt til å være noe mye mørkere og mer seriøst. Det reflekteres i skrivestilen i begynnelsen av historien, til tross for gjentatte omskrivinger av Tolkien. Selv om den bygget direkte på historien i Hobbiten, bygget den også i større grad på bakgrunnshistorien og universet han hadde skapt i Silmarillion, og boken Hobbiten ble redigert av Tolkien etter utgivelsen av Ringenes herre for å fjerne noen av de mange logiske bristene mellom de første utgavene av Hobbiten og Ringenes herre. Tolkien skrev selv at han helst hadde skrevet den på nytt. Blant annet ble historien om hvordan Bilbo fikk tak i ringen fra Gollum skrevet om.
Mytologien som Tolkien skapte, var hans tolkning av hvordan en «engelsk mytologi» hadde vært dersom de gamle kulturene i Storbritannia i førkristen tid ikke hadde blitt undertrykket, og han vever sammen navn, historier og andre elementer fra hele Europas førkristne historier, fra det norrøne til det greske og egyptiske, som bevart i blant annet Beowulf (som Hobbiten er basert på). Det ble mislikt hos enkelte kritikere ettersom de mente at det reflekterer en mangel på kreativitet fra Tolkiens side. Gitt at Tolkien ønsket å skrive en troverdig mytologi for England, er det lite overraskende at historiene inneholder mye gjendiktning fra gamle kilder, inkludert Beowulf, Edda, og historiene om Atlantis. Tolkiens mesterstykke er nettopp at han klarte å veve sammen myter og historier fra så mange kulturer til en «fellesmytologi» som er hverken norrønt, keltisk, eller gresk, men en blanding av alle. Enkelte litteraturkritikere mener at bøkene er for fjerne fra den moderne virkeligheten til å kvalifisere som kvalitetslitteratur, og mangler dybde i karakterskildringene. Det interessante med dette er at bøker som Tolkien skrev for å underholde seg selv, skaper så mye debatt blant fagfolk og eksperter og at det er stor uenighet om bøkenes kvaliteter mellom de som elsker bøkene og de som ikke kan fordra dem.
Ringenes herre regnes både i salgstall og i undersøkelser blant lesere som en av de mest populære skjønnlitterære fortellinger på 1900-tallet. Tolkiens påvirkning på den moderne fantastiske litteraturen har vært massiv. Inspirasjonen til J. K. Rowlings syv Harry Potter-bøker var blant annet Tolkiens bøker.
Bibliografi
Eventuelle norske titler og utgivelsesår står i parentes.
Etter Tolkiens død
Tolkien fortsatte å jobbe på Midgards historie helt til han døde. Hans sønn Christopher Tolkien, med assistanse av den yngre forfatteren Guy Gavriel Kay, organisert noe av dette materialet, og resultatet ble utgitt som Silmarillion i 1977. Christopher Tolkien utga også en del av bakgrunnsmaterialet for Midgard: som toppet seg i The History of Middle-earth serien:
Posthume verk, slike som The History of Middle-earth og Unfinished Tales inneholder uferdige, oppgitte, alternative, og til og med motstridende versjoner av historiene, fordi Tolkien fortsatte å jobbe med sin mytologi over flere tiår, med konstante omskrivninger, rokeringer og utvidelser av historiene. Bare Silmarillion er konsistent med Ringenes herre takket være en del redigeringsarbeid av Christopher Tolkien, men den inneholder likevel mange mindre motsetninger. Selv Hobbiten er ikke fullstendig konsistent med Ringenes herre.
Et posthumt midgardsrelatert verk er diktet
Akademisk materiale som ikke omhandler Midgard
En samling av Tolkiens kunst, både relatert og ikke relatert til Midgard:
Biblioteket på Marquette University i Milwaukee, Wisconsin, USA, oppbevarer mange originaler av Tolkiens manuskripter, notater og brev. Mye annet originalt materiale er hos Bodleian-biblioteket ved University of Oxford. Marquette har manuskriptene til Ringenes herre og Hobbiten, mange «mindre» bøker som Eigil Bonde fra Heim, og fan-materiale, mens Bodleian har Silmarillion papirene og Tolkiens akademiske arbeid.
Språk
Tolkien var fra tidlig av svært språkinteressert. Hans akademiske karriere var sentrert om filologien, studiet av språk, og lingvistikk. Han fant selv opp femten kunstige språk. De to mest berømte er to alviske språkene som han konstruerte for trilogien Ringenes herre: quenya og sindarin. Han utviklet senere en hel kosmogoni og historie for Midgard, som bakgrunn for fortellingene i disse tre bøkene.
Tolkien behersket et dusin europeiske språk på konversasjonsnivå, fra gammelengelsk og gælisk til fransk og spansk. I tillegg hadde han kjennskap til flere andre germanske språk. Personlig syntes han lydene i det finske språket var de vakreste.
Bøkene hans har hatt en liten, men stabil effekt på bruken av språk i fantastisk litteratur, spesielt i bruken av formen dwarves i stedet for dwarfs og elvish i stedet for elfin på engelsk.
Film og TV
I tillegg til Jacksons og Bakshis filmer er det blitt laget mange videospill, og rollespill som MERP (Middle-earth Role-playing). Rettighetene til Silmarillion og annet materiell har forblitt hos The J.R.R. Tolkien Estate Ltd. et selskap eid av Tolkiens etterkommere. Delingen av Tolkiens arbeider mellom Tolkien Enterprises og the Estate gjør at ingen av Tolkien Enterprises' produkter kan inneholde kildemateriale utover Hobbiten og Ringenes herre, og derfor er en film- eller teaterversjon av Silmarillion svært usannsynlig.
Bokillustrasjoner
Kunstnere som har funnet inspirasjon i Tolkiens arbeider inkluderer:
Musikk
Donald Swann satte musikk til The Road Goes Ever on, en samling av Tolkiens tekster og dikt. Andre komponister som arbeider med Tolkiens viser inkluderer Howard Shore, komponisten av filmmusikken til Peter Jacksons filmer; David Arkenstone; the Tolkien Ensemble; og Blind Guardian. Johan de Meijs 1. symfoni «Lord of the Rings» har også hentet inspirasjon fra Ringenes herre-bøkene. Symfonien består av fem satser, og er skrevet for blåseorkester.
Mera Ruben Nilson
Mera Ruben Nilson er et svensk studioalbum av visesangeren Fred Åkerström, utgitt i juli 1971 på plateselskapet Metronome i Stockholm. Albumet er det andre der Åkerström tolker Ruben Nilson (det første var Fred Åkerström sjunger Ruben Nilson 1963).
LP-en Mera Ruben Nilson ble produsert av Anders Burman og innspilt i Metronomes studio i Stockholm 1. - 4. juni 1971 med Rune Persson som tekniker. Visene ble arrangert av Kjell Andersson og akkompagnementet var ved dennes orkester. Albumomslaget ble designet av Stig Söderqvist med foto tatt av Otmar Thormann. Omslagsteksten ble skrevet av Mats Rehnberg. Albumet kom i en ny utgave på CD 1990.
«Løwen»
«Løwen» («Lion») var den kjente skotske kaptein Andrew Bartons private skip i året 1511. Det var også et dansk orlogsskip som var gitt som gave av den skotske kongen Jakob IV til den danske kongen Hans i 1509. Skipet ble erobret av engelskmennene som reaksjon på Bartons kapervirksomhet mot portugisiske og engelske skip i august 1511 under et sjøslag hvor Barton ble drept.
Danmark og brødrene Barton
Danmark som den ledende kraften i Kalmarunionen i kong Hans' regjeringstid (1481–1513) var trukket inn i en rekke konflikter i sitt forsøk på å holde sammen unionen, og fikk skotsk assistanse blant annet for å kue et opprør i Norge. Ikke bare hadde Skottland og Danmark et nært samarbeid, den skotske kongen Jakob IV var også danskekongens nevø som sønn av søsteren Margrete. Allerede i 1502 sendte Jakob IV et par tusen krigsfolk og to skip til sin onkel idet man skulle slå ned den svenske selvstendighetsbevegelsen. Den dansk-svenske konflikten skulle føre til en konflikt mellom danskekongen og den hanseatiske byen Lübeck. Etter hvert som trusselen mot de danske stredene ble større med tiden, bad Hans I sin søstersønn i Skottland om å få to skip våren 1508. Som svar på dette sendte Jakob IV en av sine beste kapteiner, Andrew Barton, til kong Hans.
I mai 1511 ble et skip fra Danzig anholdt av Andrew Barton, som forsøkte å finne kontrabande uten resultat. Skipet som var sendt til København, gikk på grunn og måtte losses for sin last. Hans I måtte sende et brev til hanseaterbyen om skipets skjebne og lovet at lasten skulle returneres. Men sommeren 1511 dro Andrew Barton fra Danmark på egen hånd ombord på sitt skip «Lion», som sammen med to andre skip var forærte den danske flåten i 1509. I Nordsjøen begynte Barton å stanse portugisiske skip som blant annet frakte engelske varer, og deretter engelske skip som fraktet portugisiske varer. Engelskmennene som beseiret den skotske piraten uten å ta hensyn til kaperbrevet som var utsendt av Jakob IV, beslagla «Lion». Dette utløste en diplomatisk forvikling mellom Hans og den engelske kongen Henrik VIII de neste to år.
«Lion»
Ifølge de danske opplysninger fra et brev av sekretær Jørgen Zimmerman fra Danzig, bevart i den tyske Hanserecesse III skulle «den skotske kaptein ha en karavell», som kan være Andrew Bartons skip «Lion» som i dansk tjeneste hadde fått navnet «Løwen» (Løven). En karavell var kravellbygd med glatt bordkledning, og som kunne fungere som krigsskip med artilleri, samtidige som den kunne være nyttelig som et handelsfartøy. De fleste krigsfartøyer i begynnelsen på 1500-tallet var armerte handelsfartøyer som måtte ha sterk selvforsvar, dermed kunne et slikt skip ha for- og akterkasteller som et tiltak mot angriperne. Forbrytelser begått mot de beseirede som kunne bli totalutryddet etter skipet var erobret, var langtfra uvanlig i disse turbulente tider.
Etter all sannsynlighet var det skotske skipet «Lion» bygd i slutten på 1400-tallet. Dette skipet skulle ha fraktet Perkin Warbeck og hans hustru i 1490-årene til det europeiske fastlandet. Den engelske tronpretendenten som mistet skottenes støtte i 1496, ble henrettet av engelskmennene i november 1499. «Lion» var eid i fellesskap av brødrene Andrew og Robert Barton, men var også leiet av den skotske kongen som blant annet hadde seilte med skipet til Isle of May i september 1506. Det var mindre enn kongens skip i Skottland med et deplasement på 120 tonn og en besetning på førti mann samt en bestykning på 36 kanoner.
Ifølge kong Hans var brødrene Bartons skip et dansk orlogsskip og dermed i hans eie, noe som kom fram i brevene som var sendt til Henrik VIII i februar 1512 og februar 1513, blant annet skulle skipet løslates og overføres til den danske flåten. I 1510 var tre skip overrekket av den skotske kongen til danskene, disse var «Margrethe», «Løwen» og «Skotske bark», som kan være barken «Jennet Prywin» på 60 tonn. «Skotske bark» var muligens prins Kristians reisefartøyet til Norge i 1510. Et fjerde skip fra 1509 gikk under navnet «Skotske karavell» uten at man kjente det egentlige skipsnavnet. En opplysning fra 1511 vil at et skip med navnet «Leon» skulle ha blitt kjøpt av danskekongen.
Etter Bartons død
Krigsbyttet fra sjøslaget den 2. august 1511 ble aldri løslatt av den engelske kongen som istedenfor solgt skipet. Ifølge de engelske opplysninger var den mindre barken «Jennet Prywin» det egentlige danske skipet som var tatt illegalt av den skotske kapteinen. Besetninger på samtidige fartøyer som var sendt fra Skottland til den danske flåten, stort sett besto av skottere som under Andrew Bartons siste toktet i sommeren 1511 hadde større lojalitet mot deres kaptein. Men erobringen av skipet skulle sette et presedens for ettertiden i tradisjoner innenfor skipsnavn i flere land.
Navnet «Løve» ble adoptert av de engelske, skotske og dansk-norske mariner for deres fartøyer i ettertiden. Det første skipet var den skotske «Lion» på 300 tonn kommanderte av Robert Barton, var lånt ut til Frankrike i 1513, der den mottok proviant for 260 mann. Den engelske «Lion» som ble sjøsatt som en galeass i 1536, var det første skipet med dette navnet i Navy Royal. En erstatning for den danske marinen kom i 1517 idet et skip ble kjøpt i Skottland under navnet «Leon» eller «Løven», formodentlig en karavell som var i Christian IIs flåte til Norge i 1523. Dette skipet forsvunnet i Norge. En ny og mye større erstatning, «Løven», var brukt som admiralskip av Peder Skram i 1535.
Langrenn under Vinter-OL 1952 – 18 kilometer menn
18 kilometer langrenn menn under Vinter-OL 1952 ble arrangert i Oslo mandag 18. februar 2018.
Stortingets kommunalkomité (2001–2005)
Kommunalkomitéen er en fagkomité på Stortinget. Den behandler saker relatert til kommunalpolitiske saker.
Komitéen består av 14 stortingsrepresentanter.
Trans (Mayenne)
Trans er en kommune i departementet Mayenne nordvest i Frankrike.
Carl Emil Vogt
Carl Emil Vogt (født 24. juni 1974) er en norsk historiker.
Vogt er PhD i historie med en avhandling om Fridtjof Nansens humanitære arbeid. Han kom i 2014 ut med biografien Herman Wedel-Jarlsberg : Den aristokratiske opprøreren, utgitt på Cappelen Damm. Vogt ble i 2011 nominert til Brageprisen for sin bok Fridtjof Nansen – Mannen og verden. I 2021 utgav en bok om hvordan kong Haakon 7. ble benyttet som samlende symbol under andre verdenskrig og minnekulturen om kongefamilien var legitimerende for monarkiets stilling etter krigen.
Kveldviklere
Kveldviklere (Epinotia spp.) er en artsrik slekt i sommerfuglfamilien viklere (Tortricidae) som hører til undergruppen Olethreutinae. Det er beskrevet 166 arter på verdensbasis (opp til 2009, nye blir stadig oppdaget), 29 av dem er funnet i Norge.
Utseende
Små til nokså store (de norske artene med vingespenn 9-24 millimeter), mer eller mindre grå eller brunlige viklere, ofte med rødbrune eller rødlige flekker. Mange av artene er svært variable i fargen og dermed vanskelige å bestemme utfra denne.
Levevis
Disse viklerne har stort sett larver som lever på busker og trær. Mange arter er knyttet til bartrær, kanskje særlig edelgran (Abies spp.). Andre lever på busker og løvtrær, mest i lyngfamilien, vierfamilien og bjørkefamilien. De fleste av artene er forholdsvis spesifikke på enkelte næringsplanter.
Orconectes spinosus
Orconectes spinosus er en art av ferskvannskreps innenfor slekten Orconectes (familie Cambaridae, orden Reptantia) som inngår i den store gruppen av såkalte tifotkrepser. Dette er ferskvannskreps som på engelsk oftest kalles «crayfish».
Orconectes spinosus er en av de om lag 85 artene i slekten, og lever i elver og innsjøer i delstatene Alabama, Georgia og Tennessee.
Artens taksonomiske plassering
En moderne oppdatering av systematikken til artene i slekten gis her med basis i WoRMS-databasens systematikk fra 2013, og med basis i Fetzner et al (2005):
Tatagruppen
Tata Group (eller Tatagruppen på norsk) er Indias største konglomerat av foretak og er virksomme innen de fleste bransjer. Tatagruppen har idag virksomhet i 40 land, dessuten eksport til 140 land.
Den nåværende leder er Ratan Tata som har hatt posten siden 1991 da han overtok etter sin far, J. R. D. Tata. Hovedkontoret ligger i Mumbai. Utenom India er konsernet trolig mest kjent for sin bilproduksjon. Det er datterselskapet Tata Motors og stålprodusenten Tata Steel som står for bilproduksjonen. Tata dominerer Indias næringsliv og har stått for landets industrialisering, ikke minst etter Indias selvstendighet i 1947.
Historie
Tata ble grunnlagt i 1868 av Jamsetji Tata. Helt siden starten har ledelsen av selskapet kommet fra Tatafamilien. Opprinnelig var Tatas virksomhet knyttet til bomullsindustrien.
I 1907 ble Tata Steel grunnlagt. Det var da landets første virksomhet for produksjon av stål som ble lagt til Jamshedpur og i 1912 startet produksjonen. Tata Steel er i dag verdens femte største stålprodusent, ikke minst på grunn av selskapets rike tilgang på kull og jernmalm. I 1910 ble Tata Hydro-Electric Power Supply Company grunnlagt og i 1917 ble produktspekteret betydelig øket da virksomheten ble utvidet til konsumentmarkedet gjennom Tata Oil Mill Company som fremstiller blant annet vaskeartikler og matoljer.
På 1990-tallet gjennomgikk konsernet en omstrukturerering og ble oppdelt i syv ulike forretningsområder for å få et bedre overblikk over de ulike virksomhetene.
Datterselskap
Her er en liste over de største av i alt 96 fvirksomheter som inngår i konsernet.
Hans Brattestå
Hans Brattestå (født 17. mai 1947 i Ramnes) er en norsk jurist som var Stortingets direktør fra 1990 til 2012. Han ble ansatt på Stortinget i 1987 som Stortingets kontorsjef og leder for Stortingets konstitusjonelle avdeling. Han tjenestegjorde i Utenrikstjenesten fra 1978 til 1984, med en periode i Tel Aviv og en periode i Washington.
Det kongelige hoff kunngjorde 26. mars 2009 at kongen har utnevnt Brattestå til kommandør av St. Olavs Orden «for embetsfortjeneste.»
Pedersdalen
Pedersgjerdet er et område i østre bydel i Stavanger som kan ha sitt navn av at den kan ha vært eid av Peterskirken i middelalderen. Den var mellom dagens Øvre og Nedre Dalgate, Kongsteinsgata og Tårngata. Grensen mellom Pedersdalen og Pedersgjerdet gikk mellom Hetlandsgaten og Brødregaten.
Pedersgjerdet var tidligere en husmannsplass under Bergeland. Området ble regulert på 1860-tallet av underoffiser Sandmark til boligområde, og så solgt ved offentlig auksjon av Kirkedepartementet.
Henk Overgoor
Han spilte for lagene Go Ahead Eagles fra 1963 til 1965 og for De Graafschap fra 1965 til 1979.
Overgoor døde 23. april 2020 av covid-19 i Amsterdam, i en alder av 75 år.
18 til I Die Tour
18 til I Die Tour var en konsertturné av Bryan Adams i 1996 og 1997.
Platambus
Platambus er en slekt av biller og tilhører familiegruppen vannkalver.
Utseende
Middelsstore, avlangt-ovale vannkalver. Artene i denne slekten har gjerne gule og svarte tegninger, andre er ensfarget svarte.
Levevis
Både de voksne billene og larvene, er  rovdyr. Larvestadiene er i ferskvann. De voksne vannkalvene flyr godt og kan derfor påtreffes et stykke fra vannet. Vannkalvene svømmer raskt med symmetriske bevegelser, det vil si at begge beina i et par går framover og bakover samtidig. Storvannkalver har ikke gjeller og er avhengige av å hente oksygen fra luften. Man kan se både voksne og larver hengende fra vannoverflaten, der bare bakkroppsspissen bryter overflatehinna. De voksne billene lagrer luft under dekkvingene.
Utbredelse
Slekten har en holarktisk utbredelse og forekommer i Europa, Nord-Afrika, Asia og Nord- og Mellom-Amerika.
Systematisk inndeling
Oversikten følger Artsdatabankens regler og har med de arter som er funnet i Norge eller antas å kunne bli oppdaget her. Angitt antall funn i Norge er fra september 2020. Det er mulig å søke flere opplysninger med navnet hos Artsdatabanken eller se fullstendig utbredelse og data for en art eller gruppe hos Artskart.
Formannskap
Formannskapet er nest øverste politiske organ i kommuner uten parlamentarisk styreform, og består av et utvalg av kommunestyrets medlemmer på minst fem medlemmer, deriblant ordføreren og varaordføreren.
Formannskapet velges blant kommunestyrets medlemmer ved flertallsvalg, såfremt ikke minst ett av kommunestyrets medlemmer krever at det avholdes forholdsvalg, og vil i de fleste tilfeller være den reelle politiske beslutningsarenaen i kommunene.
Formannskapet skal i henhold til kommuneloven som et minimum behandle forslag til økonomiplan, budsjett og skattevedtak, men kan, såfremt ikke annet er lovbestemt, tildeles myndighet i de fleste saker.
Det tilsvarende organ i fylkeskommunene, fylkesutvalget, består av medlemmer fra fylkestinget og ledes av fylkesordføreren.